حدیث کے مطابق کیا کس کی محبت بھی ایمانیات ہے ؟
اللہ اور رسول سے جو محبت مقصود ہے وہ نظریاتی نوعیت کی ہوتی ہے۔ جب آدمی دین پر سچا ایمان رکھتا ہے تو اپنے قریبی لوگوں کی خلاف اسلام بات کو بھی قبول نہیں کرتا۔ یہی مقصود ہے کہ اللہ اور رسول کے مقابلے میں کسی کی بات کو ترجیح نہ دی جائے۔ رہی جذباتی نوعیت کی محبت وہ اپنے نسبی رشتوں سے ہوتی ہے۔ انصار رسول اللہ کے سچے ساتھی تھے۔ ان کے ساتھ ان کے ہم قبیلہ منافقین بھی تھے۔ وہ لوگ انصار کی دینی خدمات اور قربانیوں کی وجہ سے ان سے نفرت کرتے تھے کیونکہ اس سے ہونے والے نقصانات انھیں بھی اٹھانے پڑتے تھے۔ اس لیے آپ نے فرمایا کہ انصار کی خدمات کی وجہ سے ان سے محبت کرنے والا مومن ہی ہوگا اور ان کی خدمات کی وجہ سے ان سے نفرت کرنے والا منافق ہی سکتا ہے۔